
E L Ő T E R J E S Z T É S

Balatonvilágos Község Önkormányzata Képviselő-testületének

2025. július havi soron kívüli nyílt ülésére
Tárgy: Értékesítési szerződés jóváhagyása
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület!
Balatonvilágos Község Önkormányzata Képviselő-testülete döntött a Postapartneri működésről, melynek megfelelően május hónaptól önkormányzatunk működteti a Postát. 

Az előzetes tájékoztatások alapján nem volt lehetőség a Szerencsejáték Zrt. üzemeltetési körébe tartozó feladatok (sorsjegy, lottó) átvételére, így ezzel kapcsolatban további egyeztetéseket folytattunk. 

A Szerencsejáték Zrt. júniusban megküldte tájékoztatásait, lehetővé vált az „üzletnyitás” mini terminál működtetésével, ami azt jelenti, hogy lottózót jelenleg nem üzemeltethet az önkormányzat, sorsjegy értékesítésére azonban lehetőség nyílt. Ahogy arról többször egyeztettünk, a Posta működtetés költségeihez jelentősen hozzájárulhat a Szerencsejáték értékesítés. Az elfogadásról július 28. napjáig várják a visszajelzést.
Javasolom a képviselő-testületnek, hogy az önkormányzat fogadja el a mellékelt Értékesítési szerződést. Javasolom továbbá a szerződés aláírására a polgármester és a jegyző felhatalmazását.
Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2025. július 

Takács Károly

polgármester

Határozati javaslat
Balatonvilágos Község Önkormányzata Képviselő-testülete megtárgyalta „Értékesítési szerződés jóváhagyása” tárgyú előterjesztést, és az alábbi határozatot hozza:
Balatonvilágos Község Önkormányzata jóváhagyja a Szerencsejáték Zrt.-vel kötendő Értékesítési szerződést. 
A képviselő-testület jóváhagyja a határozat mellékletét képező a Megbízási szerződés módosítással egységes szerkezetbe foglalt Megbízási szerződést.
A képviselő-testület felhatalmazza a polgármestert és a jegyzőt a szerződés aláírására. 
Felelős: Takács Károly polgármester


  Dr. Boda Zsuzsanna jegyző

Határidő: haladéktalanul
